Stadion Ergilio Hato

Stadion Ergilio Hato, tambe konosí komo Sentro Deportivo Kòrsou (SDK), ta un stadion di multiproposito ku ta situá na Brievengat, Kòrsou. E ta e stadion di mas grandi riba e isla i tin kapasidat pa tene 15.000 bishitante.

E stadion ta keda uzá mas pa partidonan di futbòl i ta e vèlt ofisial di e selekshon nashonal di Kòrsou. E stadion a keda duná e nòmber di Ergilio Hato, un hungadó di futbòl legendario di Kòrsou.thumb|center|280px|Mural na stadion Ergilio Hato ku su imagen, traha pa Jhomar Loaiza.

Na 2013, e stadion tabata suheto na un seri di renobashon pa mehorá su infrastruktura i hasié mas adekuá pa e kompetensianan internashonal ku e ta kustumbrá di ta organisá. E tabata anfitrion di partidonan di CONCACAF Liga di Nashonnan na 2019 i 2020.

Desde 2025 e pista di atletismo tin e nòmber Churandy Martina, na honor di e atleta legendario di Kòrsou kende a klousurá su karera deportivo dia 1 di yanüari 2025.Atletiekbaan in Ergilio Hato Stadion vernoemd naar Churandy Martina, nu.cw (7 di febrüari 2025)Luuk Blijboom, Mijn 2024 | Martina stopt: 'De kers niet gekregen, wel de taart opgegeten', nos.nl (24 di desèmber 2024)

 Mira tambe 
 Lista di stadion den Karibe Hulandes

Category:Deporte na Kòrsou